
Dîwar 


Bê hajêbûn, bê dilpêêşî, bê fedî 
Wan dîwarin mezin, bilind li dora min lêkirin. 


Û li vir ez aniha rûdinêm bê hêvî. 
Ez tenê wilo diramim, bê çawa ev bext têgihiştina min 
hildiweşîne. 


Li derve wilo pirr tişt gerek min ew kiribana.çima hayê 
Min ji min tunnebû, dema ko wan ev dîwarên bê jimar 
lêkirin? 

Min lêkerên dîwaran nebihîstin- bê xirtpirt 
Bê ko hayê kesî ji wan hebe, ez dûrî jiyanê bi dîwaran 


pêçandim. 


1896 


Jibîrkirin 


Li wan girtî di xaniyê şînkahî de 
Û di bin qizêzê de ji bîra dikin kulîlk 
Çawa rok ronahî dike 
Û çawa bayên nerm hênik in, 
Dema ko ew radibin. 


1896 


Desember 1903 


Û dema ez nikaribim li ser hezkirina xwe biştexilim, 
dema nikaribim li ser porê te, lêvên te, 
çavên te biştexilim- 

Riwê te, yê ko di hindirê canê min de ye, 
Dengvedana dengê te, ya ko ez di hestên xwe de hiltînim, 
Rojên îlonê, yên ko di xewnên min de xuya dibin, 
Gotinên min û hevokên min form dikin û bi reng dikin 
Di her tiştên ko ez li ser wan diaxivim, di her ramankê de 
ko ez dibêjim. 


Ji bo ko bên 


Mûmek bes e. Ronahiya wê ya qels 
Wê lêhatî û xweş be, 
Dema ko sîk bên, sîkên hezkirinê. 
Mûmek bes e. îro êvarî divê ode 
Ne pirr ruhnî be. Bi sirûşan û xewnan pêçandî 
Û bi ronahiyek nerm- 
Ezê dê ban xewnwêneyan kim, 
Ji bo ko sîk bên, sîkên hezkirinê. 


1920 


Ta ko tu karibî 


Dema ko tu nikaribî jiyana xwe wek ko tu dixwazî 
çêbikî, 
Hema bi kêmanî hewl bide, ta ko tu karibî, 
ko tu wê kêm nirx nekî 
bi pirr danûstendinan bi cîhanê re, 
bi pirr çûnûhatinan û ştixaliyê. 


Wê erzan neke 
Wê bi xwe re li her derê negerîne 
Û wê nexe bin bandora bêhişiya rojane 
Bi pirr têkiliyan û danûstendinan, 
Ji bo ew ji te re nebe wek 
Mêvanekî giran. 


1913 


Yeger 


Pirr caran vegere û min bike girtiyê xwe, 
Hesta hezkirî, veger û min bik girtiyê xwe, 
Dema bîranîna laş şiyar dibe, 

Dema dilbijînek kevin ji nû ve êrîşî xwînê dike, 
Dema lêv û çerm dîsa bi bîr tînin 
Û dest dîsan bi pêgihandinan hest bibin. 


Veger û min bi şev bike girtiyê xwe, 
Dema lêv û çerm dîsa bi bîr tînin... 


1912 


Rojin ji 1903 


Min ew carekê din nedîtin, ew ên ko min zû winda 
kirin... 
Çavên helbestî, riwê spîçolkî.... 
Di berbanga kolanan de... 


Min ew dîsa nedîtin, yên ko ji ber xwe ve bûn qezenc ji 
min re 
Û min bi sivikahî dev ji wan berda 
Û dûra wilo tijetirs li wan geriyam. 
Çavên helbestî, riwê spîçolkî, 
Ew lêvên han, min carekê din nedîtin. 


Ithakayê 


Dema ko tu dest bi rêwîtiya xwe bi alî Ithakayê de bikî, 
Wilo hêvî bike, ko rê dirêj be, 
dewletî bi nûdîtinan û bi serpêhatinan be. 
Ji Lêstrygonan û Zyklopan, 

û Poseidonê bihêrs, netirse; 

Tu wan yekcar li ser riya xwe nabînî, 
ko ramanên te serbilind bimînin, 
ko hestin hilbijartî 
Rêberiya can û laşê te bikin. 

Tu dê li Lêstrygonan û Zyklopan*, 
Poseidonê kûvî rast neyê, 
ko tu wan di canê xwe de hilnegirî, 
Ko canê te wan neyne pêşiya te. 


Hêvî bike, ko rê dirêj be, 
tije havînbeyanî be, dema tu, 
Bi kîjan dilşadiyê, bi kîjan kêfxweşiyê, 
bigihê nenasbenderan, 
Di bazargehên Fînîxî de rêwîtiya xwe rawestîne, 
û tiştên xweşik ji xwe re bikire, 


Sipend, mircanan, kehreman û sîsemê, 
Hemû rûnikên ko serxweşiyê bi can û laş dixînin 
Serîkî li gelek bajarên Misrê xe. 

Û hîntir û hîntir ji zaneyan fêr bibe. 


Timî Ithakayê di ramanên xwe de hilîne. 
Armanca te ew e ko tu bigihê wê derê. 
Lê di rêwîtiya xwe de nelezîne. 
Çêtir e, ko ew bi salan keve, 
Ko tu wek pîrmerovekî bigihê adê, 
Dewlemend bi tiştên ko te li ser riya xwe qezenc kirine, 
bê hêviya, ko wê Ithakayê dewlemendiyê diyarî te bike. 


Ithakayê te bi rêwîtiyekê xweş xelat kir. 
Bê Ithakayê tu dernediketî vê rêwîtiyê. 
Aniha bêtir tiştekî din nema dide te. 


Û ko tu wê belengez bibînî, Ithakayê 
Te nexapandiye. Zane bûyî, bi van fêrbûnan 
Tu erê têderdixî, bê çi wateya bajarên wek Ithakayê ye. 


1911 
* Ldstrygonen û Zyklopen: Merovxwerlawir in ko rastî 


Odysseus hatin, 
dema ew vegeriya Ithaka 


Bajar 


Te got:” ezê barkim welatekî din, 
deryakê din: ezê bajarekî çêtir bibînim 
ji vî bajarî- 
Tê de her hewildanek min bi têkçûnê hatiye sûcdar kirin, 
Dilê min- wek meytekî- hatiye veşartin. 

Ma wê hîn çiqasî derd mejiyê min bi êşan bişewitînin? 
Ez bi ku de dirim, li kîjan aliyî dinerim, 
Kavilên tarî yên jiyana xwe dibînim, 

Min pirr sal xerç kirin û wilo vala li vir rijandin.” 


Tu dê ti welatin nû ji xwe re nebînî, ne deryayin din. 
Dê bajar bide dû te, tu dê di eynî kolanan de herî û werî, 
Di eynî taxan de pîr bibî. 

Porê te dê di eynî xaniyan de sipî bibe, û 
Ko tu bi ku de jî herî, li vir wê rêwîtiya te bi dawî bibe. 
Ji te re tu gemî tunneye û tu kolan- 


Dev ji hêviyê berde. Te jiyana xwe li vî piçikcihî xerç 
kir, 
wilo te ew li ser zemînê gişî winda kir. 


1910 


Yeşartî 


Di riya hemû tiştên, ko min kirine yan gotine 
Bera tu kes hewl nede, ko nas bike ez kî bûm. 
Teşqelak hebû, 
ko pirr caran nedihişt ez biştexilim. 
Kirinên min yên nexuyayî, 

Xêzêm min yên baş serçavkirî, 

Di riya wan tenê re dê mirov di min de bigihên. 
Lê belkî ev westandin û hewldan bê sûd bin. 
Dûra- di civatekê hîn çêtir de- 

Wê yekî din, ko ew wek min hatiye çêkirin, 
Xwe bi azadî derxe û bi azadî 
Bide û bistîne. 


şevek 


Ode belengaz û rojane bû 
Veşartî li ser qehwexanakê bi rohniyek lawaz 
Merov dikarîbû di pencereyê re tenê 
Zikaka teng ya qirêj bibîne. Ji binî ve 
Dengên karkeran bilind dibûn, 
Yên ko bi kaxetan dilîstin û xwe mijûl dikirin. 


û li wir, li ser textê nebûha, yê neseyr, 
Min xwe bi laşê hezkirinê dilşad û kêfxweş kir, 
Lêvên germ û sorgulî ji serxweşiyê, 
Sorgulî ji mestbûnekê ko ez ta 
Aniha, piştî wilqas sal, li vir 
Ko ez di mala xwe yî bitenê de dinivîsim, dîsa 

Pê serxweş û canmest dibim 


Li ber xaniyekî 


Do, dema min di taxekê dûr de 
Seyran dikir, ez di ber xaniyekî re derbas bûm 
Min dema ez xort bûm pirr caran ser lê didan. 
Li wir, bi hêza xwe ya pirr xweş, 


AAA 


Eros êrîşî laşê min kir, û do, 


Dema ez di wê kolana kevin re çûm, her tiştî 
Xwe guhert û ji ber evîna nazdar bû xweşikbûn 
Dikanan, kêlekên kolanê, keviran, 
dîwaran, belkonan, û pencereyan. 
Tiştekî nexweşik li wir nema. 


Û dema ez dudilî li pêşiya xanî rawestiyam 
Û li derî nerî 
Evînlaşhestekê parastî 


Canê min bi tevayî vêxist. 


Deng 


Dengin bêhempa û hezkirî yên, 
Wan ên mirine, yan ên 
Ji me re winda ne wek miriyan. 


Pirr caran di xewnên me de diştexilin, 
Pirr caran, di ramanan de bin av bûyî, canê me wan 
dibhîze 


Û bi dengvedana wan re di kurtenerînekê de 
Pistpistên kevinhelbestvaniya jiyana me vedigerin, 
Wek mûzîkekê di şevê de, ko ji dûr ve awazên wê 

dinalin. 


Dilbijandin 


Wek laşin miriyî xweşik, yên yekcar pîr nebûne, 
Yên di nav hêsiran de hatine dahijtinî tirbin çeleng, 
Serî bi gulsoran pêçandî û ling bi yasmînê bazinkirî- 

Wilo ne dilbijandinên ko nehatine têr kirin 
Derbasbûn, bê ko şevekê mişt kêfxweşî 
Nas bikin yan beyaniyekî geşronahî. 


Sofistê* dev ji Sûriyê berdide 


Sofistê giranbuha, yê ko tu dev ji Sûriyê berdidî 
Û daxwaza te ew e, ko tu li ser Antîyoxyayê binivîsî, 
ji bîra meke, ko tu di nivîsara xwe de Mebes bîne zimên, 
Mebesê navdar, bêgûman 

Yê herî xweşik û xortê herî hezkirî 
Li Antîyoxyayê gişî. Ne kesekî din 
Ji zilamên xort, yên wilo dijîn, wê 
Buhatir bên dan. Hew ji bo Mebes 

Du rojan, sê rojan ji xwe re bistîne, merov gelek caran 

Ta sed Staterî dide.- Min got li Antîyoxyayê, 
Erê û ne li Iskenderiyayê, û ne bi carkê re li Romayê 
Merov xortekî wilo şêrîn wek Mebes kare peyda bike. 


* Newanbaz, şorbaz 
ji 4-Mîrxan(Deutsch-Kurdisch) 
1926 


ji saet neh de 


Diwazdeh û nîv. Dem zû derbas bûye 
Ji saet neh de, dema min lempa xwe vêxist, 
û ji dema ez li vê de rûdinêm. Ez rûdinêm, bê ez 
bixwînim, 
Bê ez biştexilim. Ma ezê bi kê re biştexilim, 
Bi tenê di vî xaniyî de? 


Sîkwêneyê laşê min yê xort- 

Ji saet neh de, dema min lempa xwe vêxist- 
Li ber min xuya dibe û bi bîra min tîne 
Odakê girtî, tije lewenta, 
Evînlaşhestên çûyî- hestên pirr bi ceger! 


Li pêş çavên min kolanan jî 

Şiyar dike, yên nema ji nû ve tên nas kirin, 

şevmeyxaneyan tije jiyan, yên ko aniha hatine girtin, 
Tiyatroyan û qehwexaneyan, yên ko berê carekê hebûn. 

Sîkwêneyê laşê min yê xort 
Ramanin tarî jî şiyar dike: 

Xemgînî di malbatê de, ji hev veqetandin, 
Hestên merivan, daxwazên 

Miriyan, yên ko hayê kesî ji wan tunnebû. 


Duwazdeh û nîv. Çawa dem diherike 
Duwazdeh û nîv. Çawa sal derbas dibin 


Canên zilamên pîr 


Kûr di laşên xwe yên pîr û şkestî de 
Canên zilamên pîr dijîn: 
çiqasî xemgîn û belengaz û jar in. 
Û çiqasî li ser wan giran dike, ev jiyana di perîşaniyê de, 
a ko ew dijîn. 
Lê ew çiqasî jê hez dikin. Ew ji tirsa ko wê winda bikin 
dihejin, 
Canin tevhev û şaşomaşo, 
yên ko bi awakî- tiracîkomîdî- di bin çermên xwe yên 
kevin û peritî de dijîn. 


*Helbestvanekî yonaniyî, navcîhanî ye, li Iskenderiya 
Misrê dijya û bi yonanî dinivîsand 


*Bipeyivim, biaxivim 


